നൊമ്ബരമായി അഫ്ഗാനിസ്ഥാന് ഹൃദയഭേദകങ്ങളായ റിപ്പോര്ട്ടുകള്,വിമാനത്തിന്റെ ചക്രത്തില് തൂങ്ങി രക്ഷപ്പെടാന് ശ്രമിച്ച രണ്ട് പേര് വീണ് മരിച്ചു കാബൂള്: താലിബാന് അധികാരം പിടിച്ച അഫ്ഗാനിസ്താനില് നിന്നും വിമാനത്തില് രക്ഷപ്പെടാന് ശ്രമിക്കുന്നതിനിടെ രണ്ട് പേര് മരിച്ചു. വിമാനത്തിന്റെ ചക്രത്തില് തൂങ്ങി രക്ഷപ്പെടാന് ശ്രമിച്ചവരാണ് ദാരൂണമായി മരിച്ചത്. തെഹ്റാന് ടൈംസാണ് ഇതുസംബന്ധിച്ച വാര്ത്ത പുറത്ത് വിട്ടത്. കാബൂളില് നിന്ന് പറന്നുയര്ന്ന വിമാനത്തില് അള്ളിപ്പിടിച്ച് ഇരുന്ന രണ്ടു പേര് നിലം പതിക്കുന്ന ദൃശ്യങ്ങള് ഇപ്പോള് പുറത്ത് വന്നിരിക്കുകയാണ്. ഒപ്പം മറ്റൊരു വീഡിയോയില് വിമാനത്തിന്റെ ലാന്ഡ്ങ് ഗിയറില് അടക്കം ഒളിച്ചിരുന്ന ജനങ്ങളുടെ ദൃശ്യങ്ങളും പുറത്തു വന്നു. അഫ്ഗാനിസ്ഥാന് തലസ്ഥാന നഗരമായ കാബൂളില് നിന്നും കൂട്ടമായി നടുവിടാനുള്ള വഴിനോക്കുകയാണ് ജനങ്ങള്. എയര്പ്പോട്ടില് നിന്നും പുറപ്പെടുന്ന വിമാനത്തില് എങ്ങനെ എങ്കിലും കയറിപ്പറ്റാനുള്ള ജനങ്ങളുടെ ദൃശ്യങ്ങള് പുറത്തു വന്നിരുന്നു. ആയിരങ്ങളാണ് വിമാനത്താവളത്തില് തമ്ബടിച്ചിരിക്കുന്നത്. എത്രയും വേഗം അഫ്ഗാനിസ്ഥാന് മണ്ണ് വിടാനാണ് ഇവര് ഉദ്ദേശിക്കുന്നത്. എന്നാല് നിലവില് വിവിധ രാജ്യങ്ങള് കാബൂളില് നിന്നുള്ള വിമാന സര്വീസുകള് നിര്ത്തിവച്ചിരിക്കുകയാണ്. ഇതിനിടെ ഇവിടെ വെടിവെപ്പ് ഉണ്ടായതായും നിരവധി പേര്ക്ക് പരിക്കേറ്റതായും വിവരമുണ്ട്. അതേസമയം രാജ്യം വിടാനായി എത്തിയവരുടെ തിക്കും തിരക്കുമാണ് കാബൂള് വിമാനത്താവളത്തില്. ഇതിനിടെ ഇവിടെ വെടിവെപ്പ് ഉണ്ടായതായും നിരവധി പേര്ക്ക് പരിക്കേറ്റതായും വിവരമുണ്ട്. തലസ്ഥാനമായ കാബൂളിനെ നാല് വശത്ത് നിന്നും തീവ്രവാദികള് വളഞ്ഞതോടെ പലയിടത്തും ചെറുത്ത് നില്ക്കാതെ തന്നെ അഫ്ഗാന് സൈന്യം പിന്മാറുകയായിരുന്നു. നഗരാതിര്ത്തി കടന്നൊരു ആക്രമണത്തിന് മുതിരാതെ ചര്ച്ചകള്ക്കായി താലിബാന് സംഘം പ്രസിഡന്റിന്റെ കൊട്ടാരത്തിലെത്തി. അധികാരമൊഴിയുക അല്ലാതെ മറ്റൊരു വഴിയും പ്രസിഡന്റ് അഷ്റഫ് ഗാനിക്ക് മുന്നിലുണ്ടായിരുന്നില്ല. അധികാര കൈമാറ്റം പൂര്ത്തിയാവും വരെ ഇടക്കാല സര്ക്കാരിനെ ഭരണമേല്പിക്കാനാണ് ധാരണ.